Jaan Poska

Jaan Poska (; , Laiusevälja, berhampiran Jõgeva, Estonia – 7 Mac 1920, Tallinn, Estonia) ialah seorang peguam, ahli politik, dan Menteri Luar Estonia pada tahun 1918–1919.

 Kehidupan awal 
Poska dilahirkan sebagai anak kelima daripada 12 orang anak seorang guru sekolah paroki Gereja Ortodoks Timur dan menerima pendidikan menengah di sekolah gereja di Riga. Beliau memulakan pengajian perubatan di Universiti Tartu, tetapi kemudian berpindah ke bidang undang-undang dan menamatkan pengajian pada tahun 1890. Poska menjadi orang Estonia asli pertama yang diterima sebagai peguam di Tallinn, di mana beliau bekerja sebagai peguam bela.

 Kerjaya 
Jaan Poska merupakan Datuk Bandar Tallinn dari tahun 1913 hingga 1917. Dalam jawatan itu, beliau menyokong pelbagai pembaharuan termasuk penambahbaikan sistem kesihatan dan penubuhan dua buah sekolah. Pada April 1917, beliau dilantik sebagai Gabenor Kegabenoran Autonomi Estonia.

Pada 28 November 1917, Maapäev menolak pemerintahan Bolshevik baharu dan mengisytiharkan dirinya sebagai pihak berkuasa undang-undang tertinggi Estonia. Republik Estonia mengisytiharkan kemerdekaan pada 24 Februari 1918, tetapi kemudian diduduki oleh Empayar Jerman sehingga berakhirnya Perang Dunia Pertama pada November 1918. Perang Kemerdekaan Estonia menentang pencerobohan Rusia Soviet berlangsung sehingga Februari 1920.

Pada 24 Februari 1918, Poska dilantik sebagai Menteri Luar Estonia. Beliau berkerja di Eropah Barat untuk mendapatkan pengiktirafan diplomatik bagi Estonia dan turut menyertai Persidangan Damai Paris.  Poska mengetuai rundingan damai dengan Rusia Soviet dan berjaya mencapai Perjanjian Damai Tartu yang ditandatangani pada 2 Februari 1920. Beliau juga membantu menyusun perlembagaan pertama Estonia.

Poska meninggal dunia secara mengejut pada 7 Mac 1920 pada usia 54 tahun.  Beliau menjadi orang Estonia pertama yang diberikan pengebumian negara, dan lebih 20,000 orang hadir pada majlis tersebut.

 Kehidupan peribadi 
Anak perempuan Jaan Poska, iaitu Vera Poska-Grünthal, merupakan seorang peguam dan tokoh feminis terkemuka di Estonia. Beliau berkahwin dengan ahli politik dan peguam Timotheus Grünthal.

Peguam Amerika, Sharon L. Gleason, merupakan cicit perempuan Jaan Poska. Pelakon Kanada, Alison Pill pula merupakan cicit buyut Poska.

 Lihat juga 
 Perang Kemerdekaan Estonia
 Perjanjian Damai Paris 1919
 Perjanjian Tartu (Estonia-Rusia)

 Catatan 

Sumber



 Pautan luar 

Tartu rahu sepistaja Jaan Poska väärib monumenti (Estonian)
Livland. Estland. Kurland. Œsel.
On 28 November 1917, the Estonian Diet (the Maapäev) declared itself fee supreme power in Estonia.
On 28 November 1917, the Land council proclaimed itself the highest power in Estonia...
On This Day - 28 November 1917
Though the popularly elected Provisional National Council, had proclaimed itself the highest authority in Estonia as early as 28 November 1917...

Category:Kelahiran 1866
Category:Kematian 1920
Category:Ahli politik Estonia
Category:Menteri Luar Negeri Estonia
Category:Datuk Bandar Tallinn
Category:Diplomat Estonia
Category:Peguam Estonia
Category:Alumni Universiti Tartu